
DENTOSEPT burnos gleivinės tirpalas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 7 dienas (-ų) Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra DENTOSEPT ir kam jis vartojamas
2.	Kas žinotina prieš vartojant DENTOSEPT
3.	Kaip vartoti DENTOSEPT
4.	Galimas šalutinis poveikis
5.	Kaip laikyti DENTOSEPT
6.	Pakuotės turinys ir kita informacija 

Vaistas veikia gleivinę sutraukiančiai ir priešuždegimiškai dėl jo sudėtyje esančio ekstrakto iš ąžuolų žievės, šalavijų lapų ir ramunėlių žiedų. Be to, taninai ir eteriniuose aliejuose esančios medžiagos burnos gleivinę ir dantenas veikia antiseptiškai (prieš bakterijas ir grybelius).

DENTOSEPT vartojamas nesunkaus dantenų ir burnos gleivinės uždegimo gydymui.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

DENTOSEPT vartoti negalima:
jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
jeigu jūs esate nėščia ar žindote kūdikį.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti DENTOSEPT.

Kiti vaistai ir DENTOSEPT
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Žindymo ir nėštumo laikotarpiu DENTOSEPT vartoti negalima.

Vairavimas ir mechanizmų valdymas
DENTOSEPT reikia vartoti iš išorės. Jei vartojama laikantis rekomenduojamo dozavimo ir vartojimo metodo, DENTOSEPT gebėjimo vairuoti ir valdyti mechanizmus neveikia arba veikia nereikšmingai.

DENTOSEPT sudėtyje yra etanolio 
Jaunesniems kaip 12 metų vaikams vaisto galima vartoti tik gydytojo nurodymu.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vaistas skirtas vartoti iš išorės. Juo skalaujama burna.
Rekomenduojama dozė suaugusiesiems, senyviems žmonėms ir vyresniems nei 12 metų vaikams yra:
15  vaisto vandeniniu tirpalu (į ketvirtį stiklinės vandens įpilkite maždaug 10 ml vaisto) reikia skalauti burną ne mažiau kaip 3 kartus per dieną. Vartokite ne mažiau kaip tris dienas.
Jeigu manote, kad DENTOSEPT veikia per stipriai arba per silpnai, kreipkitės į gydytoją arba vaistininką.

Vartojimas vaikams ir paaugliams
Jaunesniems kaip 12 metų vaikams vaisto galima vartoti tik gydytojo nurodymu.

Ką daryti pavartojus per didelę DENTOSEPT dozę?
Pranešimų apie perdozavimą negauta.
Netyčia nuryjus DENTOSEPT, reikia gerti kuo daugiau skysčių ir pavartoti absorbuojančių vaistų (pvz., anglies tablečių).

Pamiršus pavartoti DENTOSEPT
Pamiršus pavartoti DENTOSEPT, pavartokite kai tik prisiminėte.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų): odos ir gleivinės sudirginimas, kontaktinė alergija.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti DENTOSEPT

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje. Buteliuką laikyti sandarų. 

Ant etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

DENTOSEPT sudėtis
Veiklioji medžiaga yra skystasis ekstraktas, pagamintas iš ramunėlių žiedų, ąžuolų žievės, šalavijų lapų, arnikų žolės, ajerų šakniastiebių, pipirmėčių žolės ir vaistinių čiobrelių žolės. 
1 ml burnos gleivinės tirpalo yra 1 ml (910 mg) skystojo ekstrakto (0,65:1), pagaminto iš Matricaria recutita L. (Chamomilla recutita (L.) Rauschert, flos (ramunėlių žiedų), Quercus robur L., Q. petraea (Matt.) Liebl. ir Q. pubescens Willd., cortex (ąžuolų žievės), Salvia officinalis L., folium (šalavijų lapų), Arnica montana L. ir / ar Arnica chamissonis Less., herba (arnikų žolės), Acorus calamus L., rhizoma (ajerų šakniastiebių), Mentha x piperita L., herba (pipirmėčių žolės), Thymus vulgaris L. ir/ar Thymus zygis L., herba (čiobrelių žolės) (2:2:2:1:1:1:1).
Ekstrahentas 70 % (V/V) etanolis.
Pagalbinės medžiagos yra išgrynintas vanduo ir etanolis (96 %).


DENTOSEPT išvaizda ir kiekis pakuotėje
Burnos gleivinės tirpalas yra tamsiai rudas, aromatinio kvapo.
Vaistas tiekiamas buteliukais, kuriuose yra 30 g arba 100 g tirpalo.
Gali būti tiekiamos ne visų dydžių pakuotės.

Registruotojas ir gamintojas
Phytopharm Klęka S.A.
Klęka 1
63-040 Nowe Miasto nad Wartą
Lenkija

Šis pakuotės lapelis paskutinį kartą peržiūrėtas 2022-12-15.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

